Fyrirkomulag strandveiða hefur lítið breyst frá árinu 2009 . Meiri afli hefur farið inn í kerfið en tekjur sjómanna hins vegar minnkað á sama tíma . Hilmar Thorarensen gerir út frá Gjögri í Árneshreppi á StröndumVísir / Stefán Staða strandveiða fyrir árið 2018 er óljósari en nokkru sinni áður samkvæmt skýrslu Sjávarútvegsmiðstöðvar Háskólans á Akureyri . Á meðan afli til veiðanna hefur verið aukinn um nærri 150 prósent hefur bátunum ekki fjölgað í takt . Afurðaverð hefur haft þau áhrif að meðafli skilar sér mun minna en áður til hafnar sem gæti bent til aukins brottkasts í kerfinu . Sjávarútvegsmiðstöð HA vann akýrsluna fyrir sjávarútvegsráðuneytið . Hún sýnir miklar brotalamir í kerfi strandveiða og að gæðum samfélagsins , í þessu tilviki aflamarki , sé ráðstafað með litlum árangri og að strandveiðar beri ýmis merki þess að vera svokölluð „ hobbýsjómennska “ . Í lok september í fyrra lauk níunda strandveiðisumrinu á Íslandi . Á þessum tíma hefur afli , sem farið hefur inn í kerfið , aukist úr 3.900 þorskígildistonnum í heil 9.760 tonn án þess að hið opinbera skoði hvernig nýtingin á þeim gæðum hafi verið fyrr en nú . Bátum hefur þó ekki fjölgað í takt við aukinn afla og afkoma strandveiðimanna hefur heldur ekki batnað í takt við auknar aflaheimildir . Strandveiðum var ætlað að stuðla að nýliðun og vera einhvers konar brú fyrir nýliða inn í aflamarkskerfið , þeir keyptu sér aflaheimildir og kæmust á skrið í greininni . Af skýrslunni að dæma hefur þetta markmið ekki náðst að neinu marki . „ Vega þarf og meta fyrirkomulag þeirra aflaheimilda sem ríkið fer með forræði yfir , þar með talið strandveiða , með það að markmiði að tryggja betur byggðafestu og nýliðun , “ segir í stjórnarsáttmála ríkisstjórnarinnar . Mikilvæg eða klúðursleg „ Skýrslan er mikilvægt innlegg í þá vinnu sem mælt er fyrir um í stjórnarsáttmála ríkisstjórnarinnar . Sá hluti þeirrar vinnu sem snýr að strandveiðum þarf að taka mið af þessum niðurstöðum . Að mínu mati þarf sérstaklega að skoða nýliðun í greininni og nýtingu á hráefni , “ segir Kristján Þór Júlíusson , sjávarútvegs - og landbúnaðarráðherra . Hinn dæmigerði strandveiðisjó - maður er karlmaður yfir 50 ára aldri , gerir út á bátnum sínum einn í áhöfn og með 4 rúllur um borð og hefur milljón krónur upp úr krafsinu yfir heilt sumar að mati skýrsluhöfunda . Axel Helgason , formaður Félags smábátaeigenda , gefur lítið fyrir þessa skýrslu . „ Hún er frekar klúðurslega unnin og ég hnýt um margt í henni sem er ekki rétt farið með . Þetta slær mig sem einhvers konar atvinnusköpun fyrir háskólanema , “ segir Axel . „ En það er bent á góða hluti þarna , meðal annars að hægt er að bæta kerfið með sóknardagakerfi . Það gekk ekki hjá síðasta ráðherra en við erum vongóðir um að það breytist núna . “